CELEX: 62020CN0049
Language: el
Date: 2020-01-29 00:00:00
Title: Υπόθεση C-49/20: Αίτηση προδικαστικής αποφάσεως την οποία υπέβαλε το Rayonen sad — Pazardzhik (Βουλγαρία) στις 29 Ιανουαρίου 2020 — SF κατά Teritorialna direktsia na Natsionalna agentsia za prihodite — Plovdiv

27.4.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 137/37
            
         
      Αίτηση προδικαστικής αποφάσεως την οποία υπέβαλε το Rayonen sad — Pazardzhik (Βουλγαρία) στις 29 Ιανουαρίου 2020 — SF κατά Teritorialna direktsia na Natsionalna agentsia za prihodite — Plovdiv
      (Υπόθεση C-49/20)
      (2020/C 137/50)
      Γλώσσα διαδικασίας: η βουλγαρική
      
         Αιτούν δικαστήριο
      
      Rayonen sad — Pazardzhik
      
         Διάδικοι στην υπόθεση της κύριας δίκης
      
      
         Προσφεύγων: SF
      
         Καθής: Teritorialna direktsia na Natsionalna agentsia za prihodite — Plovdiv
      
         Προδικαστικά ερωτήματα
      
      
                  1)
               
               
                  Πρέπει να ερμηνευτεί το άρθρο 2, παράγραφος 1, της οδηγίας (ΕΕ) 2015/849 (1), εξεταζόμενο από κοινού με την αιτιολογική σκέψη 6 και τα άρθρα 4 και 5 της οδηγίας αυτής, υπό την έννοια ότι επιτρέπει γενικής ισχύος εθνική διάταξη όπως η επίμαχη στην κύρια δίκη, δυνάμει της οποίας οι εντός της χώρας πληρωμές ύψους 10 000 βουλγαρικών λέβα (BGN) ή περισσότερο πραγματοποιούνται με τραπεζικό έμβασμα ή με καταβολή σε πίστωση λογαριασμού, ανεξαρτήτως της οντότητας που προβαίνει στην πληρωμή σε μετρητά και του λόγου για τον οποίο διενεργείται μια τέτοια πληρωμή, και η οποία καλύπτει αδιακρίτως όλες τις πληρωμές σε μετρητά μεταξύ φυσικών και νομικών προσώπων;
               
            
                  2)
               
               
                  Προς επίτευξη των σκοπών της οδηγίας, λαμβανομένης υπόψη της αιτιολογικής σκέψης 59 της οδηγίας αυτής, πρέπει οι πληρωμές να εξαρτώνται αποκλειστικά από το ύψος τους, χωρίς να ασκεί επιρροή το αν η σχετική συναλλαγή πραγματοποιείται χαριστικά ή εξ επαχθούς αιτίας;
               
            
                  3)
               
               
                  Ποια είναι τα κριτήρια βάσει των οποίων μπορεί να εκτιμηθεί πόσο ευάλωτες είναι οι σχετικές συναλλαγές και να συναχθεί ότι οι συναλλαγές αυτές ενέχουν μεγάλο κίνδυνο;
               
            
         (1)  Οδηγία (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ής Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ 2015, L 141, σ. 73).